OpenLLM-France/wikimedia huggingface dataset:
# Casa Parroquial (Santa Coloma de Cervelló)

Casa Parroquial és una obra del municipi de Santa Coloma de Cervelló (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de planta rectangular, de planta i pis amb teulada de teula a quatre aigües. Presenta una clara tendència historicista palesa en la porta i finestres de la planta baixa, amb arc de mig punt remarcat amb maó vist i imitant la formació de les dovelles, i en la filera de finestres d'arc que hi ha a la planta superior a la manera de les golfes o graners de les cases senyorials medievals de la comarca. La façana està tota ella recoberta de lloses irregulars de pedra. El maó vist remarca les cantonades, el sòcol, les obertures de la planta baixa i personalitza la filera d'arquets del primer pis recobrint totalment aquella zona com una franja ampla. Un treball de maó imitant les bigues de fusta d'èpoques anteriors sosté un ample ràfec. El fet de ser aquesta una casa exempta oberta a la vista en totes direccions fa que els materials i motius ornamentals siguin idèntics en els quatre murs.

## Història

En el 1890, Eusebi Güell va iniciar la construcció de la fàbrica de teixits de cotó als terrenys del seu mas de Santa Coloma de Cervelló. Va encarregar a Antoni Gaudí el projecte urbanístic de la colònia. Entre aquesta data i la de 1917, en què es va suspendre definitivament la construcció de l'església (suspensió en principi momentània, però que es va convertir en definitiva per mort de l'autor), es pot datar la construcció de la Casa Parroquial propera a la Cripta que, malgrat no haver estat l'església construïda en la seva totalitat, ha exercit la seva funció fins al moment per l'entrada al culte de la Cripta, que es va mantenir.

## Referències

* 1 2 «Casa Parroquial». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 febrer 2016].
# Cefeu

«Cefeu» té aquests significats:
* Cefeu (fill de Belos), rei d'Etiòpia
* Cefeu (fill d'Àleu), rei de Tegea
* Cefeu (constel·lació)
# Center Hill

Center Hill és una població dels Estats Units a l'estat de Florida. Segons el cens del 2000 tenia 910 habitants.

## Demografia

Segons el cens del 2000, Center Hill tenia 910 habitants, 282 habitatges, i 212 famílies. La densitat de població era de 205,5 habitants per km².
Dels 282 habitatges en un 42,2% hi vivien nens de menys de 18 anys, en un 57,4% hi vivien parelles casades, en un 10,3% dones solteres, i en un 24,8% no eren unitats familiars. En el 20,9% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,2 i el nombre mitjà de persones que vivien en cada família era de 3,63.
Per edats la població es repartia de la següent manera: un 36,2% tenia menys de 18 anys, un 9,5% entre 18 i 24, un 25,8% entre 25 i 44, un 17,6% de 45 a 60 i un 11% 65 anys o més.
L'edat mediana era de 28 anys. Per cada 100 dones de 18 o més anys hi havia 106 homes.
La renda mediana per habitatge era de 29.830 $ i la renda mediana per família de 30.156 $. Els homes tenien una renda mediana de 27.279 $ mentre que les dones 20.500 $. La renda per capita de la població era de 13.546 $. Entorn del 19,2% de les famílies i el 26,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Center Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Center Hill». American Fact Finder. Oficina del Cens dels Estats Units, 12-01-2010.
# Casc amb ales

El casc amb ales és una icona de determinats déus o herois que apareix a la pintura i escultura relacionada amb la mitologia romana i celta. L'origen rau a les representacions del déu grec Hermes, que va passar al romà Mercuri, qui va popularitzar aquest motiu (les ales podien estar també a les sabates) amb el sentit de velocitat i moviment, com esqueia a un déu missatger. A partir del romanticisme es va associar al poble gal (com prova la simplificació d'Astèrix, que recull la imatge més estereotipada d'aquest poble). Històricament s'han trobat alguns cascs amb ales d'ús real i no iconogràfic on les ales estan fetes amb animals guerrers per transmetre la seva força al portador. Aquests cascs, però, tenien sovint un caràcter cerimonial.

## Referències

* ↑ Connolly, P. (1981) Greece and Rome at War. Macdonald Phoebus, London. ISBN 1-85367-303-X
# Cinebaix

El Cinebaix és un cinema de Sant Feliu de Llobregat inaugurat el 4 de novembre del 2005 i gestionat per l'associació CineBaix. El cinema va néixer després d'una mobilització ciutadana per recuperar l'històric cinema Guinart, el cinema de referència de la ciutat durant quaranta anys. Duu a terme una Mostra de cinema anualment.

## Referències

* ↑ «CineBaix celebrarà 10 anys de cinema amb una festa aquest dimecres» (en catalan). [Consulta: 19 juny 2022].
* ↑ Notícies, El Far. «La Mostra de CineBaix tanca la 12a edició amb un Festival de Cinema Africà» (en castellà). [Consulta: 19 juny 2022].
# Chagey

Chagey és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 673 habitants.

## Demografia
### Població

El 2007 la població de fet de Chagey era de 673 persones. Hi havia 268 famílies, de les quals 64 eren unipersonals (28 homes vivint sols i 36 dones vivint soles), 96 parelles sense fills, 92 parelles amb fills i 16 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 292 habitatges, 274 eren l'habitatge principal de la família, 8 eren segones residències i 9 estaven desocupats. 265 eren cases i 25 eren apartaments. Dels 274 habitatges principals, 238 estaven ocupats pels seus propietaris, 31 estaven llogats i ocupats pels llogaters i 5 estaven cedits a títol gratuït; 2 tenien una cambra, 10 en tenien dues, 24 en tenien tres, 73 en tenien quatre i 166 en tenien cinc o més. 235 habitatges disposaven pel capbaix d'una plaça de pàrquing. A 91 habitatges hi havia un automòbil i a 161 n'hi havia dos o més.

## Economia

El 2007 la població en edat de treballar era de 443 persones, 319 eren actives i 124 eren inactives. De les 319 persones actives 294 estaven ocupades (163 homes i 131 dones) i 26 estaven aturades (10 homes i 16 dones). De les 124 persones inactives 54 estaven jubilades, 37 estaven estudiant i 33 estaven classificades com a «altres inactius».

### Ingressos

El 2009 a Chagey hi havia 273 unitats fiscals que integraven 668,5 persones, la mediana anual d'ingressos fiscals per persona era de 19.580 €.

### Activitats econòmiques

Dels 11 establiments que hi havia el 2007, 1 era d'una empresa alimentària, 1 d'una empresa de fabricació d'altres productes industrials, 2 d'empreses de construcció, 2 d'empreses de comerç i reparació d'automòbils, 1 d'una empresa de transport, 2 d'empreses d'informació i comunicació, 1 d'una empresa de serveis i 1 d'una empresa classificada com a «altres activitats de serveis».
Dels 3 establiments de servei als particulars que hi havia el 2009, 1 era un taller de reparació d'automòbils i de material agrícola, 1 fusteria i 1 empresa de construcció.
L'únic establiment comercial que hi havia el 2009 era una fleca.
L'any 2000 a Chagey hi havia 4 explotacions agrícoles.

## Equipaments sanitaris i escolars

El 2009 hi havia una escola elemental.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques de Chagey a l'INSEE.
* Évolution et structure de la population Fitxa amb el detall de dades de Chagey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cim de Moscalló

El Cim de Moscalló és una muntanya de 2.120,4 metres que fa de límit dels termes comunals de Mentet i de Pi de Conflent, tots dos de la comarca del Conflent, a la Catalunya del Nord. Es troba en el sector central - occidental del terme de Pi de Conflent i al nord-oriental del de Mentet. És a prop al sud-est del poble de Mentet i al sud-oest, força més lluny, del de Pi de Conflent. És també a prop al nord-oest del Pic de la Llobeta.

## Referències

* ↑ El Cim de Moscalló en els ortofotomapes de l'IGN
# Cheikh Saad

Cheikh Saad (Nouadhibou, 20 de setembre de 1990) és un jugador de futbol maurità que juga a la demarcació de davanter al Futbol Club Ascó.
Va debutar el 2009 amb 19 anys a la UE Lleida. Després de dos anys va fitxar pel CD San Roque de Lepe, abans de ser traspassat al Club Lleida Esportiu el 2012, tot i que no va quedar-se massa temps al club, ja que aquell mateix any va fitxar pel CD Binéfar, primer, i per l'Hellín Deportivo, després. Durant el mercat d'hivern de la temporada 2012/2013 va ser traspassat al Yeclano Deportivo, club en el qual va passar bona part del 2013, fins que va ser traspassat a l'Ontinyent CF. Durant el mercat d'hivern de la temporada 2013-2014 va fitxar per l'Atlético de Monzón. El juliol del 2014 es va fer oficial que el FK Ventspils incorporaria Saad per la pròxima temporada. El 2017 va fitxar pel CD Eldense i el juliol de 2017 pel Futbol Club Ascó.

## Referències

* ↑ «Cheikh Saad sigue demostrando en el HELLÍN que es de otra categoría». eldigitaldeportivo, 10-12-2012. [Consulta: 15 juliol 2013].
* ↑ EFE. «Yeclano incorpora defensa Joan Sánchez y el delantero mauritano Cheikh_Saad». ABC, 01-02-2013. Arxivat de l'original el 2014-12-06. [Consulta: 15 juliol 2013].
* ↑ «El delantero mauritano Cheikh Saad, nuevo fichaje del Atlético Monzón». Radio Huesca, 17-01-2014. Arxivat de l'original el 2014-05-17. [Consulta: 15 maig 2014].
* ↑ INFORMACION «El exdelantero del Eldense Cheikh Saad ficha por el Ascó». .

## Enllaços externs

* Fitxa del jugador a ceroacero
* Fitxa del jugador a fichajes
* Fitxa del jugador a footballdatabase
# Cirrus uncinus

Cirrus uncinus (Ci unc) és un tipus de núvol cirrus. El nom cirrus uncinus deriva del llatí, que significa «ganxos arrissats». També coneguts com a cues d'eugues, aquests núvols són generalment escassos al cel i molt prims.
Els núvols es produeixen a gran altitud, a una temperatura d'uns −50 a −40 °C. Generalment es veuen quan s'acosta un front càlid o oclús. Són molt alts a la troposfera i en general signifiquen que la precipitació, generalment pluja, s'acosta.
La seva forma de coma, es deu als cristalls de gel més pesats que precipiten; aquests són arrossegats horitzontalment a causa del cisallament del vent més fort a la part inferior del núvol. Aquests cristalls s'evaporen abans de tocar el terra.

## Referències

* ↑ «Cirrus uncinus (Ci unc)» (en anglès). International Cloud Atlas.
* ↑ «Learn About Cirrus Uncinus Clouds: Curved, Comma-shaped». What's this cloud.
# Cirrus floccus

Cirrus floccus (Ci flo) és un tipus de núvol cirrus. El nom cirrus floccus deriva del llatí, que significa «pany de llana».
El cirrus floccus es presenta com a petits flocs de núvol, generalment amb una base irregular. El núvol pot tenir una virga caient d'ell, però la precipitació no arriba a terra. Els flocs individuals solen estar aïllats els uns dels altres.
En la formació, els núvols de cirrus floccus són de color blanc brillant i es poden confondre amb núvols altocúmuls; tanmateix, al cap d'uns minuts, la brillantor comença a esvair-se, indicant que estan fets de gel pur i, per tant, estan a un nivell més alt.
El terme «floccus» s'aplica als cirrus, als cirrocumulus i als altocumulus.

## Referències

* ↑ «Definition of floccus» (en anglès).
* ↑ Dunlop, Storm. The weather identification handbook (en anglès). Guilford, Conn.: Lyons Press, 2003, p. 57. ISBN 1-58574-857-9.
* ↑ Callanan, Martin. «Cirrus floccus» (en anglès). International Cloud Atlas. Arxivat de l'original el 2020-12-30. [Consulta: 18 juny 2022].
* ↑ Institute of Atmospheric Sciences at the South Dakota School of Mines & Technology. «Cirrus (floccus)» (en anglès). A Guide to the Sky. Arxivat de l'original el 2011-02-10. [Consulta: 18 juny 2022].
# Christian Guyonvarc'h

Christian Guyonvarc'h (An Oriant, 1964) és un historiador i polític bretó. Es llicencià en història a Nantes el 1984 i es doctorà a Brest. El 1982 va fundar a Nantes el Comité de solidarité avec les peuples d'Afrique du Sud et de Namibie (CSPAN, per tal de combatre l'apartheid a Sud-àfrica i el 1983 ingressà a la Unió Democràtica Bretona (UDB).
Com que es va declarar objector de consciència, de 1984 a 1987 va haver de donar classes a l'associació de professors laics bretons Ar Falz - Skol Vreizh. De 1989 a 1994 fou administrador del grup Arc-en-ciel al Parlament europeu i assistent parlamentari del diputat i nacionalista cors Max Simeoni. El 1994 esdevingué portaveu de l'UDB. El 1995 aconsellà a les empreses en la recerca de finançament i l'establiment de joint ventures europeus. Alhora, esdevé secretari general de la federació Regions i Pobles Solidaris i conseller de relacions amb les institucions europees i tinent d'alcalde d'An Oriant, on l'UDB ha obtingut tres regidors.
Després de les eleccions regionals franceses de 2004 fou escollit membre del Consell Regional de Bretanya, del que en serà nomenat vicepresident. Va ser rellevat del seu càrrec dins l'UDB per Ronan Divard, qui el 2006 dimití per motius de salut i fou substituït per Mona Bras, regidora de Guingamp. Recentment ha posat en marxa la plataforma ABCIS per a millorar l'eficiència en la cooperació i la solidaritat a Bretanya. També ha fomentat l'ús de la gwenn ha du a les plaques minerològiques de Bretanya.
El 2005 deixà la secretaria de Regions i Pobles Solidaris per a ser nomenat vicepresident. El mateix any deixà el seu càrrec a l'alcaldia d'An Oriant, on fou substituït per Yann Syz, per ser només regidor.

## Obres

* La Ligue Fédéraliste de Bretagne - Breiz Kevredel (1931-1935) : aux origines du bretonnisme de gauche, doctorat d'història Universitat de Brest, 1989, 179 p.
* Quelle place pour la Bretagne dans le marché unique européen ? éditions Presses Populaires de Bretagne, 1988,
* Une Bretagne responsable dans un monde solidaire, éditions Presses Populaires de Bretagne, 1995, amb Yann Fievet,
* Histoire de France: mythes et réalités, éditions Eres, 1995, amb Suzanne Citron i Yves Plasseraud,
* Les minorités en question, Groupement pour les droits des minorités, 1999, (obra col·lectiva)

## Enllaços externs

* Entrevista Arxivat 2005-10-15 a Wayback Machine.
# Chusquea nana

Chusquea nana és una espècie de bambú, del gènere Chusquea, de la subtribu Chusqueina, subfamília de les bambusòidies, família poàcies. Originària de Sud-amèrica, es fa a l'Equador, a les províncies d'Azuay, Loja, Morona, a alçades de més de 2.500 metres. És gairebé amenaçat.

## Referències

* ↑ Cabrera Cisneros, Hugo Omar «Categoria de amenaza de las plantas endémica de los pàramos del parque nacional Podocarpus» (en castellà). Funbotanica. Fundación Ecuatoriana para la Investigación y el Desarrollo de la Botánica -, nº 9, 01-07-2001.
* ↑ Lozano, Pablo; Delgado, Tania; Aguirre, Zhofre «Endemism as a tool for conservation. Podocarpus National Park a case study» (en anglès). Lyonia, 01-12-2004.
* ↑ Valencia, R., Pitman, N., Léon-Yánez, S. & Jørgensen, P.M. (2004). Neurolepis nana. Llista Vermella de la UICN, Unió Internacional per a la Conservació de la Natura, 2006. Consultat el 30 de novembre del 2015 (en anglès).

## Enllaços externs

* «Neurolepis nana» (en anglès). GrassBase.
# Chusquea

Chusquea és un gènere de bambús de la família de les poàcies i de la subfamília bambusòidies, l'únic de la tribu Chusqueinae.
El gènere Chusquea és el gènere amb més espècies de bambús del món amb 180 espècies, situades en una àmplia zona, entra 24°N a 47°S. Es considera que les seves més de 180 espècies es reparteixen entre Mèxic a l'Argentina i Xile, amb un grup important al Brasil, i amb una espècie a àrea desconnexa en l'illa de Juan Fernandez i altre en les Antilles. Principalment és un gènere andí amb 42% de les espècies que es troben en la serralada entre 2500 a 3500 m, amb un índex d'endemisme del 96%; l'àrea següent i més rica en espècie es troba en el sud-est de Brasil i algunes parts d'Uruguai, de l'Argentina i de Paraguai amb 31% de les espècies. Chusquea es distingeix d'altres bambús pels seus botons múltiples, independents i dimorfs sobre cadascun dels nusos.
Aquest gènere és generalment associat amb els boscos muntanyencs subparamo, paramo i els prats d'alta altitud, i es troba més rarament en els boscos pluvials de baixa altitud. És important en els boscos andins on forma a poblacions extensives destinades canyissos, un important ecosistema per a lepidòpters, coleòpters, rosegadors i aus. Les canyes de les gramínies són utilitzades pels autòctons en la construcció de les cases, la confecció de cistelles, i en cerimònies rituals.

## Taxonomia

Algunes de les principals espècies
* Chusquea aperta L. Clark
* Chusquea andina
* Chusquea bilimekii Fournier
* Chusquea breviglumis
* Chusquea circinata
* Chusquea coronalis
* Chusquea culeou
* Chusquea cumingii
* Chusquea delicatula
* Chusquea fernandeziana
* Chusquea foliosa
* Chusquea galeottiana Ruprecht ex Munro
* Chusquea gigantea
* Chusquea glauca L. Clark
* Chusquea liebmannii
* Chusquea latifolia
* Chusquea macrostachya
* Chusquea mimosa
* Chusquea montana
* Chusquea muelleri Munro
* Chusquea nigricans
* Chusquea perotensis L.Clark, Cortés & Cházaro.
* Chusquea pittieri
* Chusquea pohlii
* Chusquea quila
* Chusquea ramosissima
* Chusquea repens L.Clark & Londoño
* Chusquea simpliciflora
* Chusquea subtilis
* Chusquea sulcata
* Chusquea tomentosa
* Chusquea uliginosa
* Chusquea valdiviensis
* Chusquea virgata

## Enllaços externs

* Descripció de 32 espècies o subespècies de Chusquea Arxivat 2006-06-14 a Wayback Machine. (anglès)
# Claverol (Carreu, partida)

Claverol, és un paratge del terme municipal d'Abella de la Conca, a la comarca del Pallars Jussà, situada a la vall de Carreu.
Està situada al nord-oest del poble de Cumó, a l'esquerra del barranc dels Cóms de Carreu. És al sud-oest de la Serra de Santa Cristina. També és al sud-oest de les Coberterades i al nord-oest de la Solana de Santa Cristina.

## Enllaços externs

* Claverol en el seu entorn, a l'Institut Cartogràfic de Catalunya
# Cobitis takatsuensis

Cobitis takatsuensis és una espècie de peix de la família dels cobítids i de l'ordre dels cipriniformes.

## Reproducció

És ovípar.

## Hàbitat

Viu en zones de clima temperat.

## Distribució geogràfica

És un endemisme del Japó.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
* ↑ The Taxonomicon (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ FishBase (anglès)
* ↑ Masuda, H., K. Amaoka, C. Araga, T. Uyeno i T. Yoshino 1984. The fishes of the Japanese Archipelago. Vol. 1. Tokai University Press, Tòquio (Japó). 437 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kimizuka, Y., H. Kobayasi i N. Mizuno 1982. Geographic distributions and karyotypes of Cobitis takatsuensis and Niwaella delicata (Cobitididae). Jap. J. Ichthyol. 29(3):305-310.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cobitis strumicae

Cobitis strumicae és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 7,5 cm de llargària total i les femelles 11.

## Reproducció

És ovípar.

## Hàbitat

Viu en zones de clima subtropical.

## Distribució geogràfica

Es troba a Grècia, Bulgària i Turquia.

## Estat de conservació

Es troba amenaçat d'extinció a causa de la contaminació i de la destrucció del seu hàbitat.

## Referències

* ↑ «Cobitis strumicae». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)
* 1 2 Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Economidis, P.S., E. Dimitriou, R. Pagoni, E. Michaloudi i L. Natsis 2000. Introduced and translocated fish species in the inland waters of Greece. Fish. Manage. Ecol. 7:239-250.
* ↑ Economidis, P.S. 1995. Endangered freshwater fishes of Greece. Biol. Conserv. 72:201-211.
* ↑ Economidis, P.S. [1991]. Check list of freshwater fishes of Greece (recent status of threats and protection). Hellenic Society for the Protection of Nature, Special publication, 48 p.
* ↑ Borbori, D.C., P.S. Economidis i E.G. Maurakis 2001. Freshwater fish habitat science and management in Greece. Aquatic Ecosystem Health and Management 4: 381-391.
* ↑ Crivelli, A.J. 1996. The freshwater fish endemic to the Mediterranean region. An action plan for their conservation. Tour du Valat Publication, 171 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R., M. Bilecenoglu i H.M. Sari 2007. Annotated checklist of fish and lamprey species (Gnathostoma and Petromyzontomorphi) of Turkey, including a Red List of threatened and declining species. Stuttgarter Beitr. Naturk. Sea A (706):1-172.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 1997. European freshwater fishes. Biologia 52, Suppl. 5:1-271.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Sokolov, L.I. i L.S. Berdicheskii 1989. Acipenseridae. p. 150-153. A J. Holcík (ed.) The freshwater fishes of Europe. Vol. 1, Part II. General introduction to fishes Acipenseriformes. AULA-Verlag Wiesbaden. 469 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Coeruna

El coeruna (koeruna) és una llengües witoto extingida de la conca amazònica del Brasil.

## Referències

* ↑ «Coeruna». Glottolog 4.3, 2020.
# Colibrí esquitxat

El colibrí esquitxat (Adelomyia melanogenys) és una espècie d'ocell de la subfamília dels lesbins (Lesbiinae) dins la família dels troquílids (Trochilidae) i única espècie del gènere Adelomyia (Bonaparte, 1854). Habita la selva humida i boscos a la llarga de les muntanyes d'Amèrica del Sud, des de Colòmbia i oest i nord de Veneçuela, cap al sud, a través de l'Equador, el Perú i Bolívia fins al nord-oest de l'Argentina.

## Referències

* ↑ «Colibrí esquitxat». Cercaterm. TERMCAT, Centre de Terminologia. Rev. 20/02/2021(català)